CELEX: 31993D0142
Language: el
Date: 1993-02-23 00:00:00
Title: 93/142/ΕΟΚ: Απόφαση της Επιτροπής της 23ης Φεβρουαρίου 1993 σχετικά με τον καθορισμό των συνολικών ποσοτήτων επισιτιστικής βοήθειας δυνάμει του προϋπολογισμού 1993 και την κατάρτιση καταλόγου των προϊόντων που παρέχονται ως επισιτιστική βοήθεια

Avis juridique important

|

31993D0142

93/142/ΕΟΚ: Απόφαση της Επιτροπής της 23ης Φεβρουαρίου 1993 σχετικά με τον καθορισμό των συνολικών ποσοτήτων επισιτιστικής βοήθειας δυνάμει του προϋπολογισμού 1993 και την κατάρτιση καταλόγου των προϊόντων που παρέχονται ως επισιτιστική βοήθεια  

Επίσημη Εφημερίδα αριθ. L 056 της 09/03/1993 σ. 0044 - 0046

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Φεβρουαρίου 1993 σχετικά με τον καθορισμό των συνολικών ποσοτήτων επισιτιστικής βοήθειας δυνάμει του προϋπολογισμού 1993 και την κατάρτιση καταλόγου των προϊόντων που παρέχονται ως επισιτιστική βοήθεια(93/142/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (1), όπως παρατάθηκε τελευταία με τον κανονισμό (ΕΟΚ) αριθ. 1930/90 (2), και ιδίως το άρθρο 5,  Εκτιμώντας:  ότι για την εφαρμογή του κανονισμού (ΕΟΚ) αριθ. 3972/86 απαιτείται ο καθορισμός ανά προϊόν, των συνολικών ποσοτήτων που χορηγούνται στο πλαίσιο ενεργειών επισιτιστικής βοήθειας για το 1993, καθώς και ο καθορισμός των προϊόντων που αποτελούν αντικείμενο  επισιτιστικής βοήθειας- ότι πρέπει να αποφασιστούν οι συνολικές ποσότητες επισιτιστικής βοήθειας για το 1993- ότι η εφαρμογή των ενεργειών επισιτιστικής βοήθειας πραγματοποιείται ανάλογα με τους πόρους του προϋπολογισμού που θα είναι πραγματικά διαθέσιμοι- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Επισιτιστικής Βοήθειας,  ΑΠΟΦΑΣΙΖΕΙ:  Άρθρο μόνο  1. Στο παράρτημα Ι καθορίζονται οι συνολικές ποσότητες για κάθε προϊόν που πρόκειται να διατεθούν σε ορισμένες αναπτυσσόμενες χώρες και σε ορισμένους οργανισμούς, καθώς και οι επισιτιστικές βοήθειες έκτακτης ανάγκης που εφαρμόζει η Echo  δυνάμει του προϋπολογισμού επισιτιστικής βοήθειας για το 1993.  2. Στο παράρτημα ΙΙ περιλαμβάνεται ο κατάλογος των προϊόντων που δύνανται να διατεθούν ως βοήθεια.  Βρυξέλλες, 23 Φεβρουαρίου 1993.  Για την Επιτροπή Manuel MARIN Μέλος της Επιτροπής (1) ΕΕ αριθ. L 370 της 30. 12. 1986, σ. 1 και διορθωτικό ΕΕ αριθ. L 42 της 12. 2. 1987, σ. 54.  (2) ΕΕ αριθ. L 174 της 7. 7. 1990, σ. 6.    ΠΑΡΑΡΤΗΜΑ Ι   Ποσότητες επισιτιστικής βοήθειας που θα χορηγηθούν για το έτος 1993  Ι. Συνήθης επισιτιστική βοήθεια - Σε σιτηρά:  α) μια πρώτη δόση 927 700 τόνων- β) μια δεύτερη δόση που δύναται να φθάσει μέχρι 429 000 τόνους (1).  - Σε γάλα σε σκόνη και άλλα ισοδύναμα προϊόντα: μέγιστη ποσότητα 50 000 τόνων.  - Σε βουτυρέλαιο: μέγιστη ποσότητα 5 000 τόνων.  - Σε ζάχαρη: μέγιστη ποσότητα 15 000 τόνων (1).  - Σε φυτικό έλαιο (σπορέλαιο και ελαιόλαδο): μέγιστη ποσότητα 70 000 τόνων (1).  - Σε λοιπά προϊόντα: μέγιστο ποσό 48 εκατομμυρίων Ecu (1).  ΙΙ. Επισιτιστική βοήθεια έκτακτης ανάγκης (Echo) - Σε ισοδύναμο σιτηρών: μέγιστη ποσότητα 125 435 τόνων (1).  (1) Οι ανωτέρω αναφερόμενες ποσότητες είναι δυνατό να αυξηθούν, εντός ανωτάτου ορίου 15 %, υπό την προϋπόθεση ότι η ελαστικότητα αυτή δεν επηρεάζει το συνολικό δημοσιονομικό κονδύλι.    ΠΑΡΑΡΤΗΜΑ ΙΙ  Κωδικός ΣΟ (παρέχεται ενδεικτικά) Περιγραφή εμπορευμάτων      0202 Κρέατα βοοειδών κατεψυγμένα 0203 Κρέατα χοιροειδών κατεψυγμένα 0204 Κρέατα προβατοειδών ή αιγοειδών κατεψυγμένα 0210 Κρέατα βοοειδών χοιροειδών, προβατοειδών ή αιγοειδών αλατισμένα ή σε άλμη, αποξηραμένα ή καπνιστά 0305 Ψάρια αποξηραμένα, αλατισμένα ή σε άλμη- ψάρια καπνιστά, έστω και ψημένα πριν ή κατά τη διάρκεια του καπνίσματος- αλεύρι ψαριών κατάλληλο για τη διατροφή των ανθρώπων ex 0402 Γάλα και κρέμα γάλακτος σε σκόνη ή σε κόκκους ή σε άλλες στερεές μορφές ή υποκατάστατα του γάλακτος ex 0405 00 Βουτυρέλαιο 0406 Τυριά και πηγμένο γάλα για τυρί 0713 Όσπρια ξερά χωρίς λοβό, έστω και ξεφλουδισμένα ή σπασμένα 0806 20 Σταφίδες ex κεφάλαιο 10 Δημητριακά 1101 1102 Αλεύρια σιταριού 1103 Πλιγούρια, σιμιγδάλια και συσσωματώματα με τη μορφή σβόλων από δημητριακά 1104 Σπόροι δημητριακών αλλιώς επεξεργασμένοι, με εξαίρεση το ρύζι του κωδικού 1006- φύτρα σιτηρών ολόκληρα, πλατυσμένα, σε νιφάδες ή αλεσμένα 1106 10 00 Αλεύρια και σιμιγδάλια από ξερά όσπρια του κωδικού 0713 ex 1202 Αραχίδες 1509 Ελαιόλαδο ex 1507 ex 1508 ex 1511 ex 1512 ex 1513 ex 1514 ex 1515 Φυτικά έλαια και κλάσματα αυτών, έστω και εξευγενισμένα αλλά όχι χημικώς μετασχηματισμένα, που προορίζονται για την ανθρώπινη διατροφή 1602 Άλλα παρασκευάσματα και κονσέρβες κρεάτων παραπροϊόντων σφαγίων και αίματος ex 1604 13 έως 1604 19 Παρασκευάσματα και κονσέρβες ψαριών, σαρδέλες, τόνοι, σκουμπριά, αντζούγιες, άλλα 1701 Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση ex 1901 Παρασκευάσματα διατροφής από αλεύρια, σιμιγδάλια, κ.λπ., που δεν κατονομάζονται ούτε περιλαμβάνονται αλλού ex 1902 Ζυμαρικά, εν γένει, όχι ψημένα ούτε παραγεμισμένα, ούτε αλλιώς παρασκευασμένα ex 1905 Προϊόντα μπισκοτοποιίας 2002 Τομάτες παρασκευασμένες ή διατηρημένες αλλιώς παρά με ξύδι ή οξικό οξύ ex 2106 Παρασκευάσματα διατροφής που δεν κατονομάζονται ούτε περιλαμβάνονται αλλού- συμπυκνώματα πρωτεϊνών και ουσίες πρωτεϊνικής σύστασης που προέρχονται από το γάλα - Όλα τα προϊόντα τα οποία συνήθως αγοράζονται στις αναπτυσσόμενες χώρες που περιέχουν κυρίως οπωροκηπευτικά (1) - Λυοφιλικά προϊόντα και άλλα παρασκευασμένα προϊόντα έτοιμα για κατανάλωση (2)   (3) Μόνο μη κυβερνητικές οργανώσεις και διεθνείς οργανισμοί, κατά προτεραιότητα για τους πρόσφυγες.